วัยหมดประจำเดือนเริ่มเมื่ออายุประมาณกี่ปี
ก. เริ่มเมื่ออายุประมาณ 40-45 ปี
ข. เริ่มเมื่ออายุประมาณ 55-60 ปี
ค. เริ่มเมื่ออายุประมาณ 50-55 ปี
ง. เริ่มเมื่ออายุประมาณ 45-50 ปี
คำตอบที่ถูกต้องคือ ง.  เนื่องจาก วัยใกล้หมดประจำเดือนหรือวัยหมดประจำเดือน เริ่มเมื่ออายุประมาณ 45-50 ปี ผู้หญิงจำนวนมากจะพบกับความรู้สึกที่ไม่สบายต่างๆ นานา ทั้งทางร่างกายและจิตใจ จนกระทั่งเวลาผ่านไปสักระยะหนึ่ง ร่างกายของเขาก็จะปรับตัวเองเข้ากับภาวะที่ระดับของฮอร์โมนเพศลดลงได้ ในกรณีนี้การกดจุดจะช่วยบรรเทาอาการทั้งหลายของหญิงวัยหมดประจำเดือนได้ มีข้อเตือนใจคุณผู้หญิงสักเล็กน้อยว่า โรคนี้เป็นโรคที่พบได้บ่อยก็จริง แต่ก่อนอื่นท่านควรจะให้แพทย์ได้ตรวจอาการให้แน่ใจก่อน ว่าไม่ใช่เป็นโรคทางกายร้ายแรงใดๆ และจากนั้นท่านก็สามารถกดจุดบรรเทาอาการได้ อาการ ปวดมึนศีรษะหรือวิงเวียนศีรษะ หน้ามืดบ่อย ใจสั่น เบื่ออาหาร อ่อนเพลีย จุกแน่นท้อง ท้องผูก ชาตามมือ ตามเท้า หงุดหงิด โมโหง่าย หรือเหงื่อออกตามมือและมีอาการแปลกๆ เช่น ร้อนในท้อง ซู่ซ่าตามมือและเท้า เจ็บหน้าอก บ่นเจ็บหน้าอกไม่เป็นเวลา อยู่เฉยๆ หรือเวลานอนก็เจ็บ ออกกำลังกายหรือทำอะไรเพลินๆ ก็หายเจ็บ อาการที่สำคัญและพบได้ทุกคน คือ นอนไม่หลับ และวิตกกังวล สาเหตุ การตกไข่ของผู้หญิงจะเริ่มประมาณช่วงอายุ 12-14 ปี ตามมาด้วยการมีรอบเดือน หรือมีประจำเดือนอย่างสม่ำเสมอ และประจำเดือนจะสิ้นสุดลงเมื่ออายุประมาณ 48-52 ปี ซึ่งไม่ได้หมายความว่าจะหมดฮอร์โมนไปด้วย เพียงแต่ฮอร์โมนในระยะหลังหมดประจำเดือนจะมีปริมาณไม่มากเหมือนเมื่อก่อน และสิ่งนี้เองจะนำไปสู่อาการต่างๆ ที่เราเรียกว่า อาการของหญิงวัยหมดประจำเดือน ในรายที่มีอาการมากจนเป็นเหตุให้ร่างกายทรุดโทรม แพทย์จะสั่งยาฮอร์โมนเพิ่มให้รับประทาน ฉะนั้น ควรจะได้รับการตรวจร่างกายจากแพทย์ก่อนกดจุดรักษาอาการ
นรีเวชวิทยา (นรีเวชวิทยา) - Gynecology